Diari Oficial de la Generalitat Valenciana


Sumari del DOGV 7030, del 23-05-2013 (2013/5241)

ORDE 45/2013, de 17 de maig, de la Conselleria d'Educació, Cultura i Esport, per la qual es convoquen ajudes per al foment i suport d'activitats culturals organitzades amb motiu de festes populars i tradicionals.
--------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7030

Data del DOGV
:   23-05-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/5241


Data del document
:   17-05-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 45/2013, de 17 de maig, de la Conselleria d'Educació, Cultura i Esport, per la qual es convoquen ajudes per al foment i suport d'activitats culturals organitzades amb motiu de festes populars i tradicionals. [2013/5241]
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, modificat per la Llei Orgànica 1/2006, de 10 d'abril, establix en l'article 49.1.4 la competència exclusiva de la Generalitat en matèria de cultura. El Decret 19/2012, de 7 de desembre, del president de la Generalitat, que determina les conselleries en què s'organitza l'Administració de la Generalitat, assigna a la Conselleria d'Educació, Cultura i Esport les competències en matèria de promoció cultural. Així mateix, corresponen a esta conselleria les competències en matèria de promoció cultural i patrimoni cultural d'acord amb el Decret 179/2012, de 14 de desembre, del Consell de la Generalitat, pel qual s'establix l'estructura orgànica bàsica de la Presidència i de les conselleries de la Generalitat.
El patrimoni cultural valencià és una de les principals senyes d'identitat del poble valencià i el testimoni de la seua contribució a la cultura universal. Els béns que l'integren constituïxen un llegat patrimonial d'inapreciable valor, la conservació i l'enriquiment del qual correspon a tots els valencians, i especialment a les institucions i els poders públics que els representen.
Part d'eixe patrimoni cultural el constituïx la denominada cultura popular i tradicional, entesa com el conjunt de manifestacions de la memòria i de la vida col·lectiva del poble valencià. Les festes, les tradicions, els costums, la música, els balls i les danses, les representacions, el folklore, els usos, les tècniques i els coneixements, tots tradicionals, així com qualsevol altra manifestació de caràcter popular i tradicional, són mereixedores de promoció, investigació i difusió per part de la conselleria amb competències sobre esta matèria, com a expressió viva i actual que són del caràcter del poble valencià.
Per tot això, fent ús de les facultats que em conferix l'article 47.11 del text refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991,
ORDENE
Primer
Es convoca la concessió d'ajudes destinades a finançar el suport i el foment d'activitats culturals i artístiques vinculades a la cultura popular i tradicional del poble valencià, promogudes per entitats sense ànim de lucre que es realitzen al territori de la Comunitat Valenciana, i s'aproven les bases per les quals es regix esta convocatòria, incloses com a annex I a esta orde, així com l'annex II (sol·licitud) i l'annex III (model de domiciliació bancària).
Segon
L'import màxim global de les ajudes a concedir serà de 70.000 euros, que es finançaran amb càrrec als crèdits del capítol IV, Gastos corrents, línia T3222000 del programa 454.10, Promoció cultural, del pressupost de la Generalitat per a l'any 2013.
Tercer
Les ajudes concedides per mitjà d'esta convocatòria no necessiten notificar-se a la Comissió Europea, d'acord amb l'article 3.4 i 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, perquè no complixen el requisit de l'avantatge econòmic per a una empresa, ni el del falsejament de la competència que afecta els intercanvis comercials entre els estats membres de l'apartat 1 de l'article 107 del Tractat de Funcionament de la Unió Europea (anterior 87 del Tractat Constitutiu de la Comunitat Europea).
DISPOSICIONS FINALS
Primera
Es delega en la directora general de Cultura la facultat de concedir estes ajudes i de dictar les resolucions necessàries per al desplegament i l'execució d'esta orde.
Segona
Esta orde produirà efectes a partir de l'endemà de ser publicada en el Diari Oficial de la Comunitat Valenciana.
Segons el que disposen els articles 107, 116 i 117 de la Llei 30/92 de Règim Jurídic de les Administracions Públiques i del Procediment Administratiu Comú, i 10, 14, 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà recórrer potestativament en reposició o plantejar-hi directament un recurs contenciós administratiu en els terminis i davant dels òrgans que s'indiquen a continuació:
a) El recurs de reposició haurà d'interposar-se davant de la consellera d'Educació, Cultura i Esport en el termini d'un mes a comptar de l'endemà de ser publicada.
b) El recurs contenciós administratiu s'ha de presentar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua publicació.
València, 17 de maig de 2013
La consellera d'Educació, Cultura i Esport,
MARÍA JOSÉ CATALÁ VERDET
ANNEX I
Bases de la convocatòria per a l'adjudicació d'ajudes per a foment i suport d'activitats culturals, organitzades amb motiu de festes populars i tradicionals
Primera. Objecte i finalitat
Esta convocatòria té com a finalitat contribuir, per mitjà de la concessió de subvencions, a la promoció i organització d'activitats culturals i artístiques vinculades a la cultura popular i tradicional del poble valencià que realitzen entitats sense ànim de lucre dins de la Comunitat Valenciana.
A efectes d'esta convocatòria, s'entén per cultura popular i tradicional el conjunt de manifestacions de la memòria i de la vida col·lectiva del poble valencià, i en especial, les festes, les tradicions, els costums, la música, els balls i les danses, les representacions, el folklore, els usos, les tècniques i els coneixements, tots tradicionals, així com qualsevol altra manifestació de caràcter popular i tradicional.
Segona. Règim d'estes ajudes
1. La concessió d'estes ajudes s'efectuarà per mitjà d'un règim de concurrència competitiva.
2. Esta convocatòria es regirà per les presents bases i per l'orde que les aprova i, a més, per la Llei 38/2003, de 17 de novembre, General de Subvencions, pel seu reglament aprovat per Reial Decret 887/2006 i pel text refós de la Llei d'Hisenda Pública de la Generalitat Valenciana, aprovat pel Decret Legislatiu de 26/06/1991, del Consell de la Generalitat.
Tercera. Beneficiaris i requisits
Dins dels limites pressupostaris i d'acord amb els criteris que establixen les bases, podran sol·licitar estes ajudes les comissions i juntes de festes populars i tradicionals de la Comunitat Valenciana, les associacions culturals, fundacions i altres entitats que reunisquen els requisits següents:
a) Tindre veïnatge administratiu a la Comunitat Valenciana i realitzar les activitats en l'àmbit territorial d'esta.
b) Que la seua activitat no tinga fins de lucre.
c) No incórrer en les prohibicions per a obtindre la condició de beneficiari recollides en els apartats 2 i 3 de l'article 13 de la Llei 38/2003, de 17 de novembre, General de Subvencions.
Quarta. Nombre màxim d'ajudes
Dins dels límits pressupostaris i d'acord amb els criteris que establixen les bases, es podrà concedir un màxim de 70 ajudes, les quals aniran destinades a sufragar els gastos corrents generats per les activitats objecte de la memòria d'actuacions, excloent-ne els ocasionats pel manteniment de l'entitat.
Quinta. Activitats subvencionables
1. Les activitats a finançar s'han de dur a terme entre l'1 de maig de 2012 i el 30 d'abril de 2013, ambdós inclosos.
2. Podran obtindre estes ajudes les activitats culturals i artístiques que contribuïsquen a la investigació, recuperació, promoció, difusió i expressió d'aspectes de la cultura popular i tradicional, d'acord amb la base primera d'esta convocatòria i amb els criteris de valoració de la base deu, i en especial:
a) Activitats dirigides a la recuperació de la música tradicional valenciana vinculada a la festa tradicional o popular.
b) Exposicions d'obra artística, d'indumentària, etc., que arrepleguen els aspectes singulars de les festes tradicionals i populars.
c) Certàmens literaris vinculats igualment a aspectes de les festes.
d) Actuacions d'investigació, recuperació i difusió dels aspectes culturals i històrics de les festes.
e) Activitats teatrals vinculades a les festes.
f) Activitats que fomenten la participació de la dona en activitats artístiques o culturals, vinculades a festes populars o tradicionals.
g) Qualsevol activitat de contingut semblant a les anteriors que contribuïsca a difondre aspectes de la festa.
Sexta. Activitats no subvencionables
Queden excloses d'esta convocatòria, a més de les entitats no incloses en la base tercera i les activitats no incloses en la base quinta de l'orde per la qual es convoca estes ajudes:
a) Aquelles activitats el contingut de les quals estiga clarament previst en les restants convocatòries d'ajudes de la Generalitat.
b) Activitats culturals cofinançades per la Generalitat o algun dels seus ens públics.
c) Les activitats promogudes o organitzades per les corporacions locals.
d) Les activitats promogudes o organitzades per centres docents, associacions de pares i mares d'alumnes, així com associacions d'alumnes, siga quin siga el titular i el nivell d'ensenyament que impartisca.
e) Les activitats promogudes o organitzades per entitats mercantils i col·legis oficials.
f) Les activitats promogudes o organitzades per associacions i entitats entre els fins fundacionals de les quals no figure la realització d'activitats de promoció o difusió de la cultura o dels béns patrimonials o culturals.
g) Aquelles activitats culturals que no queden compreses dins de l'objecte de l'orde d'acord amb la base quinta.
h) Activitats promogudes i organitzades per entitats literàries, juvenils, esportives, bandes de música i societats musicals.
i) Activitats socials, gastronòmiques, taurines, recreatives, viatges i semblants, així com els monuments fallers, les fogueres, les gaiates, els gastos d'il·luminació i semblants.
j) Activitats consistents en el manteniment de l'entitat promotora.
Sèptima. Finançament
1. Les activitats culturals objecte de la present convocatòria es finançaran amb els crèdits que figuren en els pressupostos de la Generalitat consignats a este efecte i amb els pressupostos de què disposen els mateixos beneficiaris.
2. L'import màxim de les ajudes serà de 3.000 euros per beneficiari, i es concediran en funció del compte justificatiu presentat i dels criteris preferents establits en la base deu.
3. L'import de les subvencions en cap cas podrà ser de tal quantia que, aïlladament o en concurrència amb altres subvencions, ajudes, ingressos o recursos, supere el cost de l'activitat subvencionada.
4. Els beneficiaris d'estes ajudes hauran d'aportar amb càrrec al seu pressupost la part no finançada per la Generalitat.
Octava. Presentació de sol·licituds
1. El termini de presentació de les sol·licituds serà de 20 dies naturals a comptar des de l'endemà de la publicació d'esta orde en el Diari Oficial de la Comunitat Valenciana.
2. Les sol·licituds, que es formularan segons el model de l'imprés normalitzat que s'adjunta com a annex II, Sol·licitud i justificació d'ajudes per a activitats culturals organitzades amb motiu de festes populars i tradicionals, es dirigiran a la Conselleria d'Educació, Cultura i Esport, Direcció General de Cultura.
3. Les sol·licituds hauran de ser subscrites pels qui exercisquen la representació de l'entitat en cada cas d'acord amb la normativa d'aplicació. Cada entitat només podrà presentar una sol·licitud, que podrà comprendre una o més activitats.
4. Les sol·licituds hauran de presentar-se en el Registre General d'esta conselleria, en les seues direccions territorials o a través dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i han d'anar acompanyades de la documentació que s'indica en l'apartat 6 d'esta base.
5. En el cas d'enviament per correu certificat, la presentació de la documentació en l'oficina de correus corresponent s'ha de fer d'acord amb el que disposa l'article 31 del Reial Decret 1829/1999, de 31 de desembre, pel qual s'aprova el Reglament pel qual es regula la prestació dels servicis postals, en desplegament del que establix la Llei 24/1998, de 13 de juliol, del Servici Postal Universal i de Liberalització dels Servicis Postals, en sobre obert, a fi que l'exemplar destinat a la Conselleria d'Educació, Cultura i Esport siga datat i segellat abans de ser certificat. En cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria d'Educació, Cultura i Esport.
6. A la sol·licitud s'ha d'adjuntar la documentació següent:
a) Fotocòpia compulsada dels estatuts inscrits davant de l'òrgan públic corresponent.
b) Fotocòpia compulsada del document públic que acredite l'existència i personalitat jurídica de l'entitat, adaptada, en el cas de les associacions, a la Llei Orgànica 1/2002, de 22 de març, Reguladora del Dret d'Associació.
c) Certificat o fotocòpia compulsada de l'acord, adoptat per l'òrgan de govern que corresponga, que aprova sol·licitar esta subvenció i faculta el representant per a subscriure la petició.
d) Fotocòpia compulsada del NIF de l'entitat sol·licitant de l'ajuda.
e) Les federacions i tota classe d'agrupació d'entitats associatives o fundacionals presentaran un certificat actualitzat de la seua secretaria que certifique els membres que en formen part.
f) Declaració de subvencions, ajudes, ingressos o recursos sol·licitats o concedits per altres organismes públics o privats, en compliment de l'article 30.4 de la Llei 38/2003, de 17 de novembre, General de Subvencions (segons l'apartat C de l'annex II de sol·licitud).
g) Declaració responsable de no incórrer en les prohibicions per a obtindre la condició de beneficiari assenyalades en els apartats 2 i 3 de l'article 13 de la Llei 38/2003, de 17 de novembre, General de Subvencions (segons l'apartat H del annex II de sol·licitud).
h) Dades del banc on es vol rebre la subvenció, segons «Model de domiciliació bancària" que es detalla com a annex III.
i) Compte justificatiu, segons model de l'annex II de la sol·licitud, en què s'indicarà l'import sol·licitat i les activitats realitzades d'acord amb les bases de la convocatòria, composta de:
- Memòria d'actuació, amb indicació de les activitats realitzades, la denominació, descripció, finalitats marcades en relació amb les bases primera i quinta, grau de compliment amb els criteris de valoració de la base deu, la data, el lloc de celebració, el cost econòmic i l'import d'ajuda sol·licitat.
- Original o fotocòpia confrontada de les factures o els justificants de gasto de les activitats realitzades.
- S'hi adjuntarà un exemplar d'aquells díptics, tríptics, cartells, revistes, llibres, còpies audiovisuals, documentació o qualsevol altre format en què haja quedat constància de l'activitat realitzada.
D'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, la presentació de la sol·licitud per part del sol·licitant de la subvenció comportarà l'autorització a la Conselleria d'Educació, Cultura i Esport perquè l'Administració obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI) (apartat D de l'annex de sol·licitud).
No obstant això, el sol·licitant podrà denegar expressament el consentiment. Llavors haurà d'aportar llavors les certificacions següents:
- Certificació positiva de l'Agència Estatal d'Administració Tributària que acredite que el sol·licitant està al corrent de les seues obligacions.
- Certificació de la Tresoreria General de la Seguretat Social acreditativa que el sol·licitant està al corrent en el compliment de les seues obligacions amb la Seguretat Social
- Certificació de les direccions territorials de la Conselleria d'Hisenda i Administració Pública acreditativa que el sol·licitant no té deutes de naturalesa tributària amb la Generalitat.
Si el sol·licitant no dóna eixa autorització i és persona física, s'haurà d'aportar una còpia del document nacional d'identitat, i si és persona jurídica, una còpia del document nacional d'identitat del representant legal.
7. Si la sol·licitud no complix els requisits exigits en la present base, es requerirà a l'interessat que en el termini de 10 dies esmene la falta o adjunte els documents preceptius indicant que, si no ho fa així, es considerarà que desistix de la seua petició, després de resolució que haurà de ser dictada en els termes que preveu l'article 42, tal com establix l'article 71.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
8. Els qui així ho desitgen, podran realitzar la presentació i el registre per mitjans electrònics, i sol·licitar que les comunicacions i notificacions es practiquen per esta via. Estos tràmits tindran validesa plena, d'acord amb les condicions i els requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics; en la Llei 3/2010, de 5 de maig, de la Generalitat, d'Administració Electrònica de la Comunitat Valenciana, així com en el Decret 18/2004, de 13 de febrer, del Consell, de Creació del Registre Telemàtic de la Generalitat i Regulació de les Notificacions Telemàtiques de la Generalitat. A fi de complir els requisits de seguretat establits, la designació de l'adreça o bústia de correu electrònic, a efectes de la pràctica de notificacions a l'interessat, haurà de correspondre a la proporcionada per la Generalitat amb domini .
Es requerirà per a sol·licitar este tipus d'ajudes per via telemàtica certificat de firma electrònica d'entitat emés per l'Agència de Certificació Electrònica (ACCV), . En el cas que l'empresa sol·licitant siga una persona física, serà necessari el certificat de firma electrònica de ciutadà emés per l'ACCV .
La tramitació telemàtica es pot fer a través del PROP, en la URL següent:
.
Els documents complementaris a la sol·licitud poden ser aportats de forma telemàtica. En este cas, només s'acceptaran en format PDF i han d'estar firmats per mitjà de la plataforma de firma en línia de l'ACCV .
Novena. Procediment de concessió: instrucció i resolució
1. L'òrgan competent per a la instrucció del procediment de concessió de la subvenció és el Servici de Promoció Cultural i Suport Tècnic de la Direcció General de Cultura.
2. L'òrgan instructor, una vegada completats els expedients i realitzades les activitats d'instrucció pertinents, els traslladarà a la comissió indicada en l'apartat següent.
3. Per a l'avaluació de les sol·licituds, d'acord amb el que preveu l'article 22 de la Llei General de Subvencions, es constituirà una comissió tècnica de valoració que adaptarà el seu funcionament a les regles generals que s'apliquen als òrgans col·legiats i que estarà formada per:
- Presidència: subdirectora general de Patrimoni Cultural i Museus o persona en qui delegue.
- Vicepresidència: el cap del Servici de Promoció Cultural i Suport Tècnic.
- Vocals: directors/ores territorials d'Educació, Cultura i Esport d'Alacant, Castelló i València o persona en qui delegue.
- Secretaria: un/a tècnic/a del Servici de Promoció Cultural i Suport Tècnic, amb veu i vot, nomenat pel cap del Servici.
4. La comissió tècnica de valoració, atenent les sol·licituds presentades i l'interés d'estes, emetrà un informe d'avaluació de les sol·licituds d'acord amb els criteris de la base deu. En este informe, amb expressió succinta dels motius pels quals ha procedit a valorar i ponderar les sol·licituds, s'establirà una prelació per orde de major a menor puntuació i es podran efectuar recomanacions sobre l'import de les subvencions que facen viables les activitats projectades. En el cas de les estimades, la comissió tècnica de valoració proposarà, dins de la seua memòria d'actuació, quines són les activitats de l'entitat, i l'import, que són objecte de subvenció.
5. En qualsevol moment al llarg del procediment podrà instar-se l'associació o entitat sol·licitant perquè òmpliga qualsevol requisit o tràmit omés, d'acord amb el que preveu l'article 76 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. A este efecte, es concedirà un termini de deu dies a partir de la notificació, amb advertiment exprés que, si no ho fa així, podrà perdre el seu dret a la tramitació de la sol·licitud.
6. L'òrgan instructor, a la vista de l'expedient i de l'informe de la comissió, formularà proposta de resolució definitiva, que elevarà a la directora general de Cultura, que serà, per delegació de la consellera, la competent per a resoldre.
7. Les càrregues, maneres i condicions de la subvenció s'imputaran al beneficiari, sense que este puga oposar-hi les excepcions que, si és el cas, deriven de les seues relacions jurídiques amb tercers.
8. L'anul·lació o minoració de les ajudes concedides, l'increment de les disponibilitats pressupostàries fixades o qualsevol altra circumstància que puga influir en la distribució d'estes ajudes, podrà donar lloc a una nova resolució de la directora general de Cultura que incremente la quantitat concedida a algun dels beneficiaris o n'hi incloga d'altres inicialment exclosos, sempre que reunisquen els requisits de la convocatòria i hagen sigut baremats d'acord amb els criteris de la base deu.
9. El termini màxim per a resoldre-hi és de sis mesos a partir de l'endemà de la publicació de l'orde en el Diari Oficial de la Comunitat Valenciana. Transcorregut el termini de sis mesos sense que s'adopte la resolució i notificació per l'òrgan competent als interessats, s'entendran desestimades les sol·licituds, sense perjuí de l'obligació expressa de resoldre-hi de l'Administració.
10. La resolució serà publicada en el Diari Oficial de la Comunitat Valenciana, a efectes del que disposa l'article 59.6.b de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i de l'article 18 de la Llei General de Subvencions.
11. Contra la resolució, que posa fi a la via administrativa, pot interposar-se potestativament un recurs de reposició davant de l'òrgan que l'ha dictada, en el termini d'un mes si la resolució és expressa i de tres en cas de silenci administratiu, a comptar des de l'endemà del dia en què es produïsca l'acte, o impugnar-la directament davant de l'orde jurisdiccional contenciós administratiu, en el termini de dos mesos si la resolució és expressa i de sis mesos en cas de silenci administratiu, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Publiques i del Procediment Administratiu Comú, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
Deu. Criteris de concessió de la subvenció. Ponderació
La memòria d'actuació i les activitats presentades en la sol·licitud d'ajudes hauran de tindre un contingut cultural o artístic que contribuïsca a la investigació, recuperació, promoció, difusió i expressió d'aspectes de la cultura popular i tradicional.
D'acord amb la base primera i a efectes d'esta convocatòria, s'entén per cultura popular i tradicional el conjunt de manifestacions de la memòria i de la vida col·lectiva del poble valencià, i en especial, les festes, les tradicions, els costums, la música, els balls i les danses, les representacions, el folklore, els usos, les tècniques i els coneixements, tots tradicionals, així com qualsevol altra manifestació de caràcter popular i tradicional.
Les sol·licituds seran valorades d'acord amb els criteris i la puntuació següents:
1. Per la qualitat cultural i/o artística de la memòria d'actuació, el grau de desenrotllament i la coherència en el contingut en relació amb els objectius que la motiven, d'acord amb la base quinta, fins a 10 punts.
Serà necessari obtindre d'un mínim de 5 punts en este apartat per a continuar aplicant els criteris d'esta base.
2. Per la situació sociocultural i econòmica del territori on haja de tindre lloc l'activitat, sempre que esta puga tindre un impacte generador de noves iniciatives culturals, afavorir el desenrotllament local o potenciar l'atracció turística, fins a 3 punts.
3. Per la difusió i repercussió que puguen comportar les activitats en l'àmbit autonòmic, nacional o internacional:
- Difusió en l'àmbit autonòmic: 0,5 punts.
- Difusió en l'àmbit nacional o internacional: 1 punt.
4. Per l'amplitud del públic al qual van dirigides les activitats i perquè puguen accedir-hi de manera lliure i gratuïta, sent accessibles a la ciutadania en general més enllà de les persones associades, 1 punt.
5. Per incidir les activitats en béns declarats d'interés cultural o en festes declarades d'interés turístic, en qualsevol de les seues categories:
- Sobre béns d'interés cultural: 1 punt.
- Sobre festes d'interés turístic: 1 punt.
6. Per activitats consolidades en la trajectòria de l'entitat sol·licitant, 1 punt.
7. Per activitats dirigides a potenciar la participació de les dones en àmbits culturals dels quals tradicionalment s'han vist excloses, 1 punt.
8. Per activitats en el desenrotllament i la difusió de les quals s'utilitze preferentment el valencià, 0,5 punts.
9. Per activitats dirigides a la participació de persones amb qualsevol tipus de discapacitat, 0,5 punts.
10. Per activitats dirigides a la participació de persones immigrants per tal d'acostar-les al coneixement de les festes i tradicions pròpies valencianes, 0,5 punts.
Onze. Obligacions del beneficiari
Són obligacions del beneficiari:
a) Complir l'objectiu, executar la memòria d'actuació, realitzar l'activitat o adoptar el comportament que fonamenta la concessió de la subvenció. Tot això, d'acord amb els articles 29 a 31 de la Llei 38/2003, de 17 de novembre, General de Subvencions.
b) Justificar, davant de l'òrgan que concedix, el compliment dels requisits i de les condicions, així com la realització de l'activitat i el compliment de la finalitat que determinen la concessió o el gaudi de la subvenció, de la manera i en el termini establits en la base octava, apartat 6, lletra i), de la present orde. Atés que l'aportació de la documentació justificativa es realitza en el mateix tràmit que la sol·licitud, no es podrà ampliar el termini en cap cas.
c) Sotmetre's a les actuacions de comprovació i control financer que efectue l'òrgan concedent, o qualssevol altres actuacions de comprovació i control financer que puguen realitzar els òrgans de control competents, per a la qual cosa hauran d'aportar tota la informació que li siga requerida en l'exercici d'estes actuacions, d'acord amb el que establix l'article 46 de la Llei 38/2003, de 17 de novembre, General de Subvencions.
d) Comunicar a la Conselleria d'Educació, Cultura i Esport l'obtenció d'altres subvencions, ajudes o ingressos per a la mateixa finalitat.
e) Acreditar amb anterioritat a dictar-se la proposta de resolució de concessió i prèviament al cobrament, que està al corrent en el compliment de les obligacions tributàries i davant de la Seguretat Social.
f) Conservar els documents justificatius de l'aplicació dels fons rebuts, inclosos els documents electrònics, mentres puguen ser objecte de les actuacions de comprovació i control.
g) Adoptar les mesures de difusió contingudes en l'article 18 de la Llei 38/2003, de 17 de novembre, General de Subvencions.
h) Reintegrar els fons percebuts en els supòsits previstos en l'article 37 de la Llei 38/2003, de 17 de novembre, General de Subvencions.
L'incompliment de les obligacions anteriors serà causa de l'exigència de les responsabilitats o sancions corresponents segons la legislació vigent.
Dotze. Manteniment de condicions
Tota alteració de les condicions tingudes en compte per a la concessió de la subvenció, i en tot cas, l'obtenció concurrent d'altres subvencions o ajudes concedides per altres administracions o ens públics o privats, podrà donar lloc a la modificació o revocació de la resolució de concessió, així com al reintegrament de les quantitats percebudes en els termes establits per l'article 37 de la Llei 38/2003, de 17 de novembre, General de Subvencions i les bases d'esta convocatòria.
Tretze. Forma de pagament de les ajudes
El pagament de les ajudes es farà, una vegada aprovada la resolució d'adjudicació, de conformitat amb el que establix la Llei 38/2003, de 17 de novembre, General de Subvencions, el Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991 (DOGV 17.07.1991), la Llei de la Generalitat Valenciana de Pressupostos per a l'exercici 2013, les presents bases i la mateixa resolució de concessió.ANNEX IIIANEXO III